Dancing with the Devil... the Art of Starting Over

Dancing with the Devil... the Art of Starting Over (בעברית: לרקוד עם השטן... אמנות ההתחלה מחדש) הוא אלבום האולפן השביעי של הזמרת האמריקאית דמי לובאטו. האלבום יצא לאור ב-2 באפריל 2021 על ידי חברת התקליטים איילנד רקורדס. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2021. האלבום דורג במקום השמיני ברשימת "10 האלבומים הטובים ביותר של 2021: רשימת הצוות - בחירתו של ניק פסקל" על ידי מגזין Yahoo!. ובמקום ה-30 ברשימת "108 האלבומים הטובים ביותר של RIFF לשנת 2021" על ידי הארגון RIFF. לאחר צאת אלבומה הקודם של לובאטו בשנת 2017, Tell Me You Love Me, הודיעה לובאטו כי היא לוקחת הפסקה מהקריירה המוזיקלית שלה בעקבות מנת היתר והאשפוז שלה בשנת 2018. בחודש מאי 2019 הודיעה לובאטו כי היא מיוצגת על ידי מנהל חדש, סקוטר בראון, המייצג בין היתר אמנים כמו אריאנה גרנדה וג'סטין ביבר. זאת לאחר שעזבה את המנהל הקודם שלה, Philymack, שייצג גם את האחים ג'ונאס. בחודש יוני כבר הודיעה כי היא עובדת על אלבומה השביעי וכתבה בסטורי של חשבון האינסטגרם שלה ”אתם יודעים מה נהדר ביצירת אלבום? אתה יכול לומר מה שאתה רוצה, להיות כמה שיותר פתוח וכנה ולבסוף לספר את הצד שלך בסיפור בלי קשר למי יאהב את זה או לא.”. בחודש נובמבר סיפרה בריאיון ל־Teen Vogue כי האלבום השביעי שלה לא יצא מייד: ”זה העניין עם מוזיקה חדשה. אני יודעת שאתם רוצים [לשמוע] את זה. אבל חשוב לזכור שאני כל כך זהירה הפעם עם לקפוץ שוב [לעשות] דברים. החלטתי באמת לקחת את הזמן. אני מתה להוציא מוזיקה, אבל היא תגיע בזמן הנכון.”. ב-26 בינואר 2020 הופיעה לובאטו בטקס פרסי גראמי ה-62 וביצעה את השיר "Anyone". הופעה זו הייתה הראשונה שלה מאז יולי 2018. בהמשך שנת 2020 הוציאה לובאטו סינגלים שלא כחלק מאלבום, ביניהם - "I Love Me", ‏"Still Have Me", ‏"Commander in Chief" ושיתופי הפעולה "I'm Ready" עם סם סמית' ו-"OK Not to Be OK" עם מרשמלו. בחודש מרץ 2021 הודיעה כי היא עתידה להוציא את אלבומה השביעי ששמו "Dancing With the Devil... The Art of Starting Over" ב-2 באפריל 2021. היא סיפרה ”אם אתה מקשיב ל[אלבום] שיר אחר שיר, אם אתה עוקב אחר רשימת השירים, זה ממש דומה לפסקול הלא רשמי לסרט התיעודי. [האלבום] באמת עוקב אחר חיי בשנתיים האחרונות,” והוסיפה ”כשעברנו על רשימת השירים ומיפינו כיצד היא בקנה אחד עם סיפור חיי, היה הגיוני לשים את הדברים הרגשיים יותר בהתחלה ואז לעבור ל"אמנות ההתחלה מחדש".”. לובאטו סיפרה כי בתחילה האלבום היה אמור להיקרא רק "The Art of Starting Over", אבל נקרא "Dancing With the Devil… The Art of Starting Over" בסופו של דבר על מנת לקשר אותו לדמי לובאטו: לרקוד עם השטן. ב-5 באפריל, הודיעה לובאטו על צאת גרסת הדלוקס של האלבום הכוללת שיר בונוס בשם "Sunset" וגרסאות אקוסטיות של "Anyone", ‏"Dancing With The Devil" ו-"ICU (Madison’s Lullabye)". ב-24 במרץ 2021 עלתה לשידור ביוטיוב הסדרה התיעודית על לובאטו - דמי לובאטו: לרקוד עם השטן. ב-6 באפריל ביצעה לובאטו הופעה הכללה שירים מהאלבום שהועברה בשידור חי ברשת החברתית טיקטוק. בהופעה נכללו השירים "California Sober", ‏"Dancing with the Devil", ‏"ICU (Madison's Lullabye)", ‏"Mad World",‏ "OK Not to Be OK",‏ "The Art Of Starting Over",‏ "Tell Me You Love Me" ו-"The Way You Don't Look At Me". ההופעה נצפתה על ידי 1.6 מיליון צופים. "Dancing with the Devil", יצא לאור ב-26 במרץ 2021 כסינגל השלישי מהאלבום. ב-22 במרץ 2021 ביצעה לובאטו לראשונה את השיר "Dancing With The Devil" באירוע הבכורה של הסדרה "דמי לובאטו: לרקוד עם השטן". השיר עוסק במנת היתר אותה לובאטו חוותה בשנת 2018. שלושת השירים הראשונים באלבום ("Anyone", ‏"Dancing with the Devil" ו-"I.C.U. (Madison's Lullabye)") רשומים באלבום כפרלוד, וכוללים בלדות פאוור העוסקות ב"ימים האפלים ביותר של לובאטו". לובאטו תיארה את האלבום כ-"פרויקט המגובש ביותר" שהיא אי פעם עשתה. האלבום הוא אלבום פופ, הכולל גם היבטים של פופ רוק, קאנטרי פופ, פולק ו-R&B. שיר הפתיחה, "Anyone", נכתב ארבעה ימים לפני מנת היתר אותה חוותה לובאטו בשנת 2018. לובאטו סיפרה כי השיר הוא "בקשת לעזרה" וכי ”הקלטתי את השיר ולא השקעתי הרבה זמן בלשפר אותו. אני מרגישה שאם זה היה מעובד יתר על המידה, זה היה מוריד את הרגש מהשיר. רציתי לשמור על [השיר] מאוד גולמי, ככל שחלף הזמן הבנו כמה קסם נמצא בווקאליות של השיר הזה.”. השיר השני באלבום, "Dancing with the Devil" הוא הסינגל הראשון שיצא מתוך האלבום. השיר הוזכר בהשוואות לסינגל של הזמרת הבריטית אדל, "Skyfall". ‏"I.C.U. (Madison's Lullabye)" מתואר כבלדה מינימליסטית, אותה הקדישה לובאטו לאחותה הצעירה מדיסון. לובאטו סיפרה כי מתוך כל שירי האלבום, היא הכי התקשתה בכתיבת השיר הזה. השיר "The Art of Starting Over", אשר מופיע בשמו של האלבום, הושווה לשירים ישנים של סטיבי ניקס. לובאטו סיפרה על השיר: ”שיר הנהיגה המושלם, היו כל כך הרבה פעמים בחיי שהייתי צריכה להתחיל מחדש, בין אם הרגשתי שהגעתי לתחתית, או אחרי פרידה. אנחנו יכולים לאסוף את עצמנו שוב ולהמשיך להילחם.”. "Lonely People" מתואר כשיר הכולל גיטרה דומיננטית, העוסק בבדידות ובמערכות יחסים. לובאטו כתבה את השיר לצד קרוליין פנל - שהייתה מתחרה בעונה החמישית של תוכנית הכישרונות The Voice והפזמונאי ג'סטין טרנטר. השיר "The Way You Don't Look at Me" עוסק בחוויות של לובאטו הקשורות להפרעת האכילה שלה. "Melon Cake" עוסק אף הוא בהפרעת האכילה של לובאטו, ומספר על מקרה בו ביום הולדתה הוגשה לה עוגה העשויה מאבטיח. "Met Him Last Night" הוא שיתוף פעולה עם הזמרת אריאנה גרנדה. גרנדה כתבה את השיר בהשראת לובאטו. לובאטו ציינה כי מתוך כל שירי האלבום היא הכי מצפה לבצע את שיר זה בהופעה חיה. "What Other People Say" הוא שיתוף פעולה עם הזמר האוסטרלי סם פישר. "Carefully" מתואר כשיר קצבי ושמח באלבום - העוסק בהערכה עצמית שברירית. "The Kind of Lover I Am" עוסק במיניות של לובאטו, ”אני אדם מאוד "נזיל" בכל הנוגע למיניות, אז רציתי לכתוב שיר על זה. זה משהו שלא כתבתי עליו מאז 'Cool for the Summer'. אבל זה כבר לא קשור לביסקסואליות. זה חלק ממי שאני ואני מרגישה מאוד בטוחה בזה.”. "Easy" הוא בלדת פסנתר ודואט עם הזמרת האמריקאית נואה סיירוס העוסקת בפרידה רומנטית. "15 Minutes" מתואר כשיר קצבי, העוסק במערכת היחסים של לובאטו עם השחקן האמריקאי מקס אהריך, לו הייתה מאורסת. "My Girlfriends are My Boyfriend" שיתוף פעולה עם הראפרית האמריקאית סוויטי שעוסק בהעצמה נשית. "California Sober" הוא בלדה קצבית, בה לובאטו עוסקת בכך שהיא כבר לא מתנזרת מאלכוהול וסמים באופן גורף, אלא שותה אלכוהול במידתיות וצורכת קנאביס. היא סיפרה ”הבנתי שאם אני לא ארשה לעצמי מרחב תמרון, אני אפול לחומר הקשה. וזה יהיה הסוף שלי.” השיר "Butterfly" עוסק בתחושות איתן לובאטו מתמודדת עם המוות של אביה, שהיה מכור לסמים בעצמו, בשנת 2013. בשבוע הראשון לצאתו מכר האלבום כ-74,000 יחידות שקולות לאלבום בארצות הברית מתוכן 38,000 מכירות סטנדרטיות ו-46.5 מיליון השמעות בפלטפורמות הזרמות המוזיקה. במהדורה פיזית של האלבום, רצועות 3–1, מופיעות תחת כותרת משנה כ"פרלוד", ואילו רצועות 4–19 מופיעות תחת כותרת המשנה כ-The Art of Starting Over רצועה 17, "Mad World" היא גרסת כיסוי לשיר של ההרכב הבריטי Tears for Fears, שנכתב על ידי רולנד אורזבל. מידע על האלבום Dancing with the Devil... the Art of Starting Over באתר MusicBrainz Dancing With The Devil The Art Of Starting Over #DWTDTAOSO Album out April 2! Pre-save it here, נבדק ב-2021-03-16 Demi Lovato’s alternative covers for 'Dancing With The Devil: The Art Of Staring Over,' out April 2nd. (באנגלית) Dancing With The Devil... The Art of Starting Over Exclusive CD Cover 3 & Bonus Track (באנגלית) Rykeyz, דייון אלכסנדר, מיטש אלן, לואי בל, אנדרו ואט, אואק Japanese Breakfast, Silk Sonic, Olivia Rodrigo, Lil Nas X and more: Yahoo Entertainment staff picks for best albums of 2021, www.yahoo.com (באנגלית אמריקאית) The 108 best albums of 2021: 10-1, RIFF Magazine, ‏2021-12-10 (באנגלית אמריקאית) דיווח: דמי לובאטו אושפזה כתוצאה ממנת יתר, באתר ynet, 27 ביולי 2018 דמי לובאטו פותחת פרק חדש בחייה, באתר mako, ‏12 במאי 2019 Demi Lovato on Instagram: “GUYS!!!!!!! Dreams came true today for me. I officially have a NEW MANAGER!!! And not just any new manager but the one and only…”, אינסטגרם, ‏12 במאי 2019 Demi Lovato teases new track from her upcoming seventh album, Music-News.com (באנגלית אמריקאית) Brittney McNamara, Demi Lovato Got Real About Body Acceptance, Social Media Trolls, And New Music, Teen Vogue (באנגלית אמריקאית) צפו: דמי לובאטו פורצת בבכי במהלך הופעתה על במת הגראמי, באתר mako, ‏2020-01-27 Demi Lovato Preps New LP 'Dancing with the Devil…The Art of Starting Over', Rolling Stone, ‏16 במרץ 2021 (באנגלית אמריקאית) Demi Lovato to bare her soul in first album since 2017, gulfnews.com (באנגלית) ציוץ של דמי לובאטו ברשת החברתית אקס (טוויטר), 5 באפריל 2021 ציוץ של Demi Charts ברשת החברתית אקס (טוויטר), 6 באפריל 2021 ציוץ של דיאנה דה לה גארזה ברשת החברתית אקס (טוויטר), 23 במרץ 2021 Shaffer, Claire (23 במרץ 2021). "Demi Lovato Performs 'Anyone' at 'Dancing With the Devil' Doc Premiere". Rolling Stone. אורכב מ-המקור ב-23 במרץ 2021. נבדק ב-24 במרץ 2021. {{cite journal}}: (עזרה) Jenkins, Craig (2021-04-02). "Demi Lovato's Redemption Arc Begins". Vulture (באנגלית אמריקאית). נבדק ב-2021-04-06. “Lonely People” ו-“Melon Cake” נוגעים בפופ רוק בהשראת שנות ה-80' [...] ב-“The Way You Don’t Look at Me” ו-“What Other People Say,” לובאטו מראה שהיא יכולה לעשות קאנטרי -פופ ופולק-פופ [...] “My Girlfriends Are My Boyfriend” והדואט עם אריאנה גרנדה “Met Him Last Night” מראים כישרון ב-R&B Demi Lovato fights back tears during first performance since hospitalisation, PopBuzz (באנגלית) Demi Lovato breaks down 11 songs from 'Dancing With the Devil... The Art of Starting Over', EW.com (באנגלית) 9 Revelations From Demi Lovato’s Heartbreaking New Album, Vulture, ‏2 באפריל 2021 Demi Lovato Reveals Her Favorite Songs From Her New Album, סרטון בערוץ "SiriusXM", באתר יוטיוב (אורך: 0:44), 4 באפריל 2021 Demi Lovato's 'Dancing With The Devil… The Art Of Starting Over' Is Here! | Fast Facts, סרטון בערוץ "iHeartRadio", באתר יוטיוב (אורך: 1:25), 3 באפריל 2021 How Honest Can Demi Lovato Be?, הניו יורק טיימס, ‏27 במרץ 2021 Demi Lovato breaks down 11 songs from Dancing With the Devil... The Art of Starting Over, ew BRIT Certified, BPI, יש לכתוב את שם הפרויקט בשורת החיפוש (באנגלית) Dancing With The Devil…The Art of Starting Over by Demi Lovato (באנגלית אמריקאית), נבדק ב-2021-04-02 Dancing With The Devil…The Art of Starting Over (Deluxe Edition) by Demi Lovato (באנגלית אמריקאית), נבדק ב-2021-04-05